  Анжелика Тихонова корреспондент Удмуртиысь биатлонистъёс 2018-2019 аръёсы спорт вакытлы йылпумъянъёсъя Росси улосвылъёсысь командаос пӧлын кыкетӥ луизы. Со сярысь элькунысь Спортъя дасяськонъя центрлэн «ВКонтакте» мерлыко вотэсысь огиназ . Россиысь улосвылъёс но федерал округъёс пӧлын командаослэсь интызэс шараян понна гужем но толалтэ ортчем Росси чемпионатъёслэсь, Росси первенствоослэсь йылпумъянъёссэс лыдэ басьтӥзы. Улосвылъёс пӧлын интыез тодон понна воргоронъёслэсь, нылкышноослэсь, юниоръёслэсь, юниоркаослэсь, 2000-2005 аръёсы вордӥськем пиослэсь но нылъёслэсь спринтын, бызёнын, эстафетаын, суро эстафетаын, роллер-бызьылонын но роллер-эстафетаын басьтэм интыоссэс чаклазы. Ортчем сезонын асьсэдыз тужгес умой возьматӥзы воргоронъёс, бадӟымъёсыз пиос (2-тӥ инты) но юниоръёс (3-тӥ инты).  Озьы, Удмуртилэн командаез 2-тӥ инты басьтӥз. Тодэ вайытом, Удмуртиысь Николай Хохряков куасэн бызьылонъя Россилэн чемпионатаз 70 иськемын куинетӥ луиз. Тегъёс: Спорт Биатлон Удмуртия Россия  